Tarybos sprendimas
1989 m. gruodžio 21 d.
dėl Europos ekonominės bendrijos ir Šveicarijos Konfederacijos susitarimo dėl pasikeitimo prekybiniais elektroniniais duomenimis sistemų sudarymo
(89/694/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 235 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
atsižvelgdama į Ekonomikos ir socialinių reikalų komiteto nuomonę [3],
kadangi Sprendimu 87/499/EEB [4] Taryba patvirtino ryšių tinklų Bendrijos programą dėl pasikeitimo prekybiniais elektroniniais duomenimis sistemų ("Tedis"),
kadangi Sprendimu 89/241/EEB [5] Taryba iš dalies pakeitė minėtą sprendimą, siekdama leisti šioje programoje dalyvauti ne valstybių narių, su kuriomis Bendrija yra sudariusi šių šalių asociacijos pagal "Tedis" programą susitarimus, firmoms;
kadangi Sprendimu 89/241/EEB Taryba taip pat įgaliojo Komisiją dėl tokių susitarimų derėtis su Europos laisvosios prekybos asociacijos narėmis;
kadangi Europos ekonominės bendrijos ir Šveicarijos Konfederacijos susitarimas dėl pasikeitimo prekybiniais elektroniniais duomenimis sistemų turėtų būti patvirtintas,
NUSPRENDĖ:
1 straipsnis
Bendrijos vardu patvirtinamas Europos ekonominės bendrijos ir Šveicarijos Konfederacijos susitarimas dėl pasikeitimo prekybiniais elektroniniais duomenimis sistemų.
Susitarimo tekstas pridedamas prie šio sprendimo.
2 straipsnis
Tarybos pirmininkas Bendrijos vardu pateikia susitarimo 8 straipsnyje numatytą pranešimą.
Priimta Briuselyje, 1989 m. gruodžio 21 d.